รอบสัปดาห์นี้ ประชาชนแจ้งเบาะแสข่าวปลอมกว่า 11 ล้านข้อความ
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า ศูนย์ต่อต้านข่าวปลอม สรุปผลการมอนิเตอร์และรับแจ้งข่าวปลอมรอบสัปดาห์นี้ (20-26 ส.ค. 64) พบจำนวนข้อความทั้งสิ้น 11,658,390 ข้อความ โดยมีข้อความที่ต้องตรวจสอบ 195 ข้อความ เป็นข่าวเกี่ยวกับโควิด-19 จำนวน 79 เรื่อง ส่วนใหญ่เป็นข่าวปลอมและข่าวบิดเบือนในกลุ่มผลิตภัณฑ์สุขภาพโดยเฉพาะข่าวปลอมเกี่ยวกับวัคซีนโควิด-19 และผลิตภัณฑ์ที่เกี่ยวข้อง สำหรับการจัดอันดับข่าวปลอมที่ได้รับความสนใจสูงสุด 3 อันดับแรก อาทิ เรื่องเว็บไซต์ลงทะเบียนขอรับวัคซีนโควิด-19 ยี่ห้อไฟเซอร์สำหรับคนไทย และเรื่องแบงก์พันปลอมหมายเลขเดียวกันจากต่างประเทศระบาดเข้าไทย ทั้งนี้ มีข้อสังเกตว่าตลอดเดือนสิงหาคมนี้มีจำนวนข้อความที่ได้รับแจ้งผ่านช่องทางไลน์ทางการของศูนย์ฯ เพิ่มขึ้น ชี้ให้เห็นว่าประชาชนสามารถเข้าถึงช่องทางไลน์มากขึ้นซึ่งปัจจุบันมีจำนวนผู้ติดตามกว่า 2 ล้าน 4 แสนรายกระทรวงฯ ขอความร่วมมือประชาชน ช่วยแจ้งเบาะแสข่าวปลอมได้ผ่านหลายช่องทางของศูนย์ต่อต้านข่าวปลอมอาทิ ไลน์ @antifakenewscenter  เว็บไซต์ www.antifakenewscenter.com และโทรศัพท์สายด่วน GCC 1111 ต่อ 87